SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Miroslava Gajdošová, Mgr.	
Znalosť cudzích jazykov:	anglický jazyk, nemecký jazyk	

2.	Zahraničná pracovná cesta

Štát / mesto:	Maďarsko, Budapešť	
Názov a adresa 
prijímajúcej organizácie:	Európske centrum mládeže 
Zivatar utca 1-3.
1024, Budapešť
	
Účel cesty:	Expertný seminár LinkMeIn	
Spôsob financovania 
(kto hradí cestovné, pobytové náklady, iné výdavky):	Cestovné a pobytové náklady hradené z programu Mládež v akcii	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
10. december 2013	•	Príchod
•	Večera, privítanie		
11. december 2013	•	Otvorenie, predstavenie cieľov seminára
Prestávka
•	Príspevky výskumníkov k danej téme
Zdieľanie očakávaní v skupinách
Obed
•	Panel: Zamestnanosť a podnikavosť
Predstavenie politík
Príklady dobrej praxe
Prestávka
Úspechy a výzvy
Zdieľanie v skupinách

12. december 2013	•	Panel: Participácia
Predstavenie politík
Príklady dobrej praxe
Prestávka
Úspechy a výzvy
Zdieľanie v skupinách
•	Obed
•	Panel: Sociálna inklúzia
Predstavenie politík
Príklady dobrej praxe
Prestávka
Úspechy a výzvy
Zdieľanie v skupinách 
	
13. december 2013	•	Presun do parlamentu 
•	Budúcnosť práce s mládežou
•	Prestávka
•	Vyhodnotenie záverov stretnutia

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
10. december 2013	Po príchode a ubytovaní sa konala úvodná recepcia, ktorej cieľom bolo umožniť účastníkom nadväzovať kontakty s ďalšími účastníkmi. 	
11. december 2013	Hlavnou témou dňa a predmetom seminárov bola Zamestnanosť a podnikavosť mládeže.

Expertný seminár otvoril Gergely Máté, ktorý privítal všetkých účastníkov, objasnil ciele stretnutia. Následne Gisele Evrard predstavila štruktúra semináru a program na všetky dni. 

Prvý panel bol venovaný mládežníckej politike. Hans-Joachim Schild (EU-CoE Youth Partnership) načrtol vývoj mládežníckej politiky v agendách Rady Európy a Európskej komisie. Cieľom príspevku bolo poskytnúť účastníkom základnú teoretickú bázu o agende mládeže a oboznámiť ich s výslednou spoluprácou týchto dvoch aktérov.
Druhou rečníčkou bola Viktória Takács (Foundation of Democratic Youth), ktorá sa zamerala na participáciu mládeže prostredníctvom Štrukturovaného dialógu, pričom predstavila projekt, podporený v rámci programu Mládež v akcii, ktorý prostredníctvom tréningov vtiahol pedagógov do procesu Štrukturovaného dialógu. Na tréningoch sa naučili využívať tento nástroj a aplikovať ho v školskom prostredí. Zároveň ho podporovali aj prostredníctvom diskusií a stretnutí mladých ľudí s expertmi, ktorí so študentmi diskutovali o svojich skúsenostiach. Aktivity na lokálnej úrovni boli podporené aj malými grantmi, ktoré boli určené na workshopy a ďalšie tréningy.

Druhý panelový blok sa zameriaval na tému zamestnateľnosť a podnikavosť. Prvý príspevok patril Marii-Carmen Pante, ktorej príspevok zachytával tému vzdelávanie k podnikaniu prostredníctvom práce s mládežou. Zamerala sa hlavne na vnútorný rozpor v hodnotách práce s mládežou v porovnaní s podnikaním. Kým práca sa mládežou presadzuje hodnoty, ako je napríklad demokracia, aktívne občianstvo a pod., podnikanie je zamerané hlavne na zisk. Práca s mládežou však môže byť z pohľadu podnikania prínosná najmä kvôli tomu, že podporuje mladých v kreativite, proaktívnemu nastaveniu pri riešení problémov a iniciatíve.
Ozgehan Senyuva poukázal na to, že neplatí rovnica viac vzdelávať = vyššia zamestnanosť. Vo svojom príspevku sa zameral na rôzne iné faktory, ktoré spôsobujú, že mladí ľudia majú problém nájsť si stabilnú prácu (nárast nerovnosti, mladí sa dostávajú k práci na čiastočný úväzok, vysoká životná úroveň vyžaduje vysoký príjem, ktorý nezaručí každá práca atď.)

Annett Wiedermann (YES Forum) oboznámila účastníkov s príkladom dobrej praxe. Jedná sa o projekt zameraný na podporu organizácií, ktoré pracujú v sociálnej oblasti a oblasti práce s mládežou. 

Na záver každého dňa mal vstup aj zástupca SALTO Udo Teichman, ktorý informoval o ponuke tréningov SALTO, najmä zameraných na coaching a mentoring.

12. december 2013	Dopoludnie bolo počas dňa venované téme participácie a popoludnie téme inklúzie.
Prvý panel odštartovala Lihong Huang, ktorá porovnávala tradičné formy participácie (účasť na voľbách, kandidovanie) u mládeže a u dospelých, pričom u mladých ľudí bol zaznamenaný rázny pokles v záujem o tieto formy participácie.

Cristina Flesher posunula diskusiu k novým formám participácia, kam patrí aj squatting  či protesty, vďaka ktorým sa síce mládež združuje, no tieto aktivity nie sú často vnímané ako forma zapojenia sa.

Na záver prvého panelu vystúpila Raluca Diroescu (SALTO), aby predstavila novú stratégiu SALTO v oblasti podpory coachingu. Keďže sa Erazmus+ explicitne nezaoberá podporou coachingu a coachov, ktorá sa vyskytovala v programe Mládež v akcii, bola nastolená otázka ako ďalej rozvíjať túto oblasť. SALTO plánuje vytvoriť  pool coachov, ktorí prejdú tréningom Medzinárodnej federácie koučov a budú univerzálne použiteľní pre prácu s mládežou, ako aj v biznis sféru.
Počas druhého panelu, zameraného na sociálnu inklúziu, vystúpili  Réka Fazelas z nemeckej Association for Public and Private Welfare, Greame Tiffany a Gisele Evrard. Príspevky smerovali k pochopeniu inklúzie ako konceptu, formám vylúčenia, ako sa odráža inklúzia v reálnej praxi. Časť panelu bola venovaná konceptu vidieckej mládeže a na záver bola predstavená publikácia SALTO Inclusion's Urban Strategy.
	
13. december 2013	Gisele Evrard otvorila stretnutie krátkou rekapituláciou tém a nosných myšlienok, ktoré zazneli počas expertného seminára.

Záverečné  stretnutie sa konalo v parlamente, kde vystúpili:
1.	Márton Balázs (Ministerstvo pre ľudské zdroje) – s popisom situácie mladých ľudí a ich možnosti zamestnať sa
2.	Olaf Kӧndigen (Rada Európy) – osvetlil záujem Rady Európy angažovať sa v oblasti mládežníckej politiky a klásť dôraz na nosné témy semináru – participácia mladých ľudí na živote spoločnosti, zamestnanosť a podnikavosť, sociálne začlenenie.
3.	Floor van Houdt (Európska komisia) – zdôraznila úlohu Európskej komisie ako prepájacieho faktora na európskej úrovni. Zároveň podporila jednotlivé národné snahy smerujúce k uznaniu neformálneho vzdelávania a uznanie práce s mládežou.
4.	Éva Flóra Varga (Asociácia Eurochild) – oboznámila účastníkov s príkladom dobrej praxe asociácie Eurochild. Eurochild je sieť organizácií a jednotlivcov, ktorí sa snažia v ​​celej Európe o zlepšenie kvality života detí a mladých ľudí. Práca sa opiera o zásady Dohovoru OSN o právach dieťaťa. Eurochild je financovaný Európskou komisiou v rámci programu PROGRESS. Medzi hlavné aktivity patrí:
•	Zdieľanie informácií o politike a praxi;
•	Sledovanie a ovplyvňovanie vývoja politiky na národnej a európskej úrovni;
•	Tvorba záujmových skupín a partnerstvo medzi členskými organizáciami;
•	Zastupovanie záujmov svojich členov pri stretnutiach s  medzinárodnými inštitúciami;
•	Posilňovanie kapacít svojich členov prostredníctvom školení, individuálneho poradenstva a podpory.

5.	Rita Galambos (Foundation for democratic youth) – Druhou predstavenou organizáciou bola Nadácia pre demokratickú mládež. Ide o mimovládnu organizáciu pracujúci v nasledujúcich oblastiach: servis pre mládež, participácia prostredníctvom diskusií (európsky štruktúrovaný dialóg a Národná rada mládeže), politika a stratégia rozvoja v oblasti občianstva a globálnej výchovy.

Nasledovalo spoločné vyhodnotenie, v ktorom mali účastníci možnosť vyzdvihnúť čo sa im páčilo, čo by zmenili a zhodnotiť mieru naplnenia očakávaní. Zároveň bol realizovaný menší ,,prieskum“, ktorý zisťoval prínos takejto formy expertného semináru a záujem absolvovať takýto formát na ročnej báze.
Nasledovalo ukončenie seminára.

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
1.	Oboznámiť so závermi expertného seminára národnú pracovnú skupinu k Štrukturovanému dialógu. 
2.	Report z expertného seminára prezentovať ako podklad pre tvorbu plánov v rámci prípravy projektov k Stratégii SR pre mládež na roky 2014 -2020.

6.	Prehľad prinesenej dokumentácie a miesto jej uloženia 

-	

7.	Osobitne vyhodnotený očakávaný prínos ZPC 

Najužitočnejšie vstupy z pohľadu využiteľnosti boli časti zamerané na participáciu mladých ľudí a sociálnu inklúziu – s dôrazom na cieľovú skupinu vidieckej mládeže. Nové prístupy k skúmaniu týchto tém sa odrazia aj v príprave expertných podkladov k Správe o mládeži, ktorá vznikne v roku 2014.

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa zo ZPC bola zaslaná sekcii medzinárodnej spolupráce, európskych záležitostí a celoživotného vzdelávania MŠVVaŠ SR, ktorá ju zverejní na internetových stránkach MŠVVaŠ SR	

Súhlasím so zverejnením tejto správy na internete

Dátum:	19.12.2013	
Správu vypracoval
(meno a priezvisko, podpis):	Miroslava Gajdošová	
Správu schválil
(meno a priezvisko, podpis):	Tomáš Lučenič